
JŪRMALAS DOME

	Jomas iela 1/5, Jūrmala, LV - 2015, tālrunis: 67093816, e-pasts: pasts@jurmala.lv, www.jurmala.lv


LĒMUMS
Jūrmalā
	2026. gada 27. augustā
	
	Nr.
	464


	Par Jūrmalas pilsētas domes 2015. gada 16. decembra lēmuma Nr. 547 “Par detālplānojuma zemesgabalam Babītes ielā 19, Jūrmalā, apstiprināšanu” atcelšanu
	(protokols Nr. 10, 47. punkts)


Ar Jūrmalas pilsētas domes 2015. gada 16. decembra lēmumu Nr. 547 “Par detālplānojuma zemesgabalam Babītes ielā 19, Jūrmalā, apstiprināšanu” (turpmāk – Lēmums Nr. 547) apstiprināts detālplānojums zemesgabalam Babītes ielā 19, Jūrmalā, kadastra Nr. 13000061103. Ar detālplānojuma īstenotāju 2016. gada 3. oktobrī noslēgts Līgums Nr. 1.2-16.9/1296 “Par detālplānojuma īstenošanas kārtību” (turpmāk – Līgums).

Jūrmalas valstspilsētas administrācijā (turpmāk – Administrācija) saņemts zemesgabala Babītes ielā 19, Jūrmalā (turpmāk – zemesgabals) īpašnieka Sabiedrības ar ierobežotu atbildību "SERVIT", Rīga, reģistrācijas Nr. 40003029099, iesniegums (reģistrēts Administrācijas lietvedības sistēmā 2026. gada 30. jūlijā ar Nr. 14-3/3339) ar lūgumu atzīt detālplānojumu par spēku zaudējušu.

Atbilstoši izsniegtajai būvatļaujai Nr. BIS-BV-4.1-2019-6440 (2767), viesu nama būvniecība nav uzsākta, un būvatļaujas būvdarbu uzsākšanas nosacījumu izpildes termiņš beidzās 2024. gada 13. decembrī. Līdz ar to Līguma 2.2.2. apakšpunktā noteiktais četru gadu termiņš būvdarbu uzsākšanai ir beidzies, un noteiktais apbūves īstenošanas termiņš, 2026. gada 31. decembris, netiks ievērots. Atbilstoši Līguma 2.4. punktam Domei ir tiesības izskatīt jautājumu par apstiprinātā Detālplānojuma atcelšanu.
Ievērojot iepriekš minēto un pamatojoties uz Pašvaldību likuma 10. panta pirmās daļas ievaddaļu, Administratīvā procesa likuma 85.panta otrās daļas 1. un 2.punktu un ceturto daļu, Teritorijas attīstības plānošanas likuma 29.pantu, Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 131.¹ punktu, 131.2 5. apakšpunktu un 131.3 punktu, kā arī ņemot vērā Jūrmalas domes Attīstības un vides jautājumu komitejas 2026. gada 13. augusta atzinumu (protokols Nr. 1.2-11/63), Jūrmalas dome nolemj: 

1. Atcelt Jūrmalas pilsētas domes 2015. gada 16. decembra lēmumu Nr. 547 “Par detālplānojuma zemesgabalam Babītes ielā 19, Jūrmalā apstiprināšanu”.
2. Atzīt starp Jūrmalas pilsētas domi un Sabiedrību ar ierobežotu atbildību "SERVIT", Rīga, 2016. gada 3. oktobrī noslēgto līgumu Nr. 1.2-16.9/1296 “Par detālplānojuma īstenošanas kārtību” par spēku zaudējušu.
3. Detālplānojuma izstrādes vadītājam ievietot Teritorijas attīstības plānošanas informācijas sistēmā šo lēmumu.
4. Administrācijas Komunikācijas pārvaldes Sabiedrisko attiecību nodaļai publicēt paziņojumu par Lēmuma Nr. 547 atzīšanu par spēku zaudējušu pašvaldības informatīvajā izdevumā un ievietot pašvaldības tīmekļa vietnē www.jurmala.lv.

5. Administrācijas Kancelejas Domes sēžu daļai, piecu darbdienu laikā pēc šī lēmuma spēkā stāšanās, nodrošināt lēmuma ievietošanu pašvaldības tīmekļa vietnē www.jurmala.lv.
Šo lēmumu saskaņā ar Administratīvā procesa likuma 70. panta pirmo daļu, 76. panta pirmo un otro daļu, 79. panta pirmo daļu, 188. panta otro daļu un 189. panta pirmo daļu var pārsūdzēt viena mēneša laikā no tā spēkā stāšanās dienas pieteikumu iesniedzot Administratīvās rajona tiesas attiecīgajā tiesu namā pēc pieteicēja adreses [fiziskā persona — pēc deklarētās dzīvesvietas adreses, papildu adreses (Dzīvesvietas deklarēšanas likuma izpratnē) vai nekustamā īpašuma atrašanās vietas, juridiskā persona — pēc juridiskās adreses].
	Priekšsēdētājs
	(paraksts*)
	J. Lediņš


*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

3

